rejauldu/bengali-wikipedia huggingface dataset:
মুহম্মদ নূরুল হুদা (৩০ সেপ্টেম্বর, ১৯৪৯) সত্তর দশকের একজন বাংলাদেশী প্রথিতযশা কবি। তিনি জাতিসত্তার কবি হিসেবেও পরিচিত।  একই সঙ্গে তিনি একজন ঔপন্যাসিক ও সাহিত্য-সমালোচক। তার জন্ম ১৯৪৯ খ্রিষ্টাব্দে কক্সবাজার জেলায়। তার প্রকাশিত গ্রন্থের সংখ্যা অর্ধ শতাধিক। ১৯৮৮ সালে বাংলা কবিতায় উল্লেখযোগ্য অবাদনের জন্য তাকে বাংলা একাডেমী পুরস্কার এবং ২০১৫ সালে একুশে পদক প্রদান করা হয়। এছাড়াও তিনি বহু পুরস্কারে ভূষিত হয়েছেন। ২০২১ সালের ১৩ জুলাই তিনি তিন বছরের জন্য বাংলা একাডেমির মহাপরিচালক নিযুক্ত হন।   সাহিত্যকর্ম   বই  শোণিতে সমুদ্রপাত (১৯৭২)  জন্মজাতি (১৯৮৪)  মৈনপাহাড় (১৯৯৫)  যতদূর বাংলাভাষা ততদূর এই বাংলাদেশ  ব্যাঙ কুমার   চাঁদের বুড়ো চাঁদের বাড়ি   ছোটদের বেগম রোকেয়া  ছোটদের মাইকেল মধুসূদন দত্ত  ছোটদের রবীন্দ্র জীবনী  ছোটদের রূপসী বাংলার কবি জীবনানন্দ দাশ   দেখা হলে একা হয়ে যাই  রাজার পোশাক   রবীন্দ্র প্রকৃতি ও অন্যান্য  সাত্ ও অন্যান্য   সাত ভাই চম্পা   তুমি যদি জালদাস আমি জালদাসি  শুক্লা শকুন্তালা  আমি একটি খাস প্রজাপাত্র চাই  শোভাযাত্রার দ্রাবিড়ার প্রতি  মাটির নিচে কাট কয়লা হাজার বছর কাতর  আমরা তামাটে জাতি  বার বছরের গল্প  তেলাপোকা  স্বাধীন জাতির স্বাধীন পিতা  হুদা-কথা  আমিও রোহিঙ্গা শিশু  হাজার নদীর দেশ  কবিতার ভবিষ্যৎ ও অন্যান্য প্রসঙ্গ   কবিতার কৌশল  দুটি লাল পাখি ও সব্যসাচী   পুরস্কার ও সম্মাননা   যশোর সাহিত্য পরিষদ পুরস্কার (১৯৮৩)   আবুল হাসান কবিতা পুরস্কার (১৯৮৩)   আলাওল সাহিত্য পুরস্কার (১৯৮৫)   আওয়ামী শিল্প সংবর্ধনা (১৯৮৭)   বাংলা একাডেমী পুরস্কার (১৯৮৮)   কক্সবাজার পদক (১৯৮৯)  মহাদিগন্ত সহিত্য পু্রস্কার, কলকাতা (২০০৭)  একুশে পদক (২০১৫)  তথ্যসূত্র   বহিঃসংযোগ   বিষয়শ্রেণী:১৯৪৯-এ জন্ম বিষয়শ্রেণী:বাঙালি সাহিত্যিক বিষয়শ্রেণী:বাংলাদেশী কবি বিষয়শ্রেণী:কক্সবাজার জেলার ব্যক্তি বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী বিষয়শ্রেণী:আধুনিকবাদী কবি বিষয়শ্রেণী:বাংলাদেশী সাহিত্যিক বিষয়শ্রেণী:সাহিত্য সমালোচক বিষয়শ্রেণী:জীবিত ব্যক্তি বিষয়শ্রেণী:আলাওল সাহিত্য পুরস্কার বিজয়ী বিষয়শ্রেণী:বাংলা একাডেমির মহাপরিচালক বিষয়শ্রেণী:বাঙালি লেখক বিষয়শ্রেণী:বাংলা-ইংরেজি অনুবাদক বিষয়শ্রেণী:মযহারুল ইসলাম কবিতা পুরস্কার বিজয়ী বিষয়শ্রেণী:বাংলাদেশী পুরুষ কবি বিষয়শ্রেণী:বাঙালি পুরুষ কবি বিষয়শ্রেণী:বাংলা ভাষার কবি বিষয়শ্রেণী:একুশে পদক বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী
রবিবার হ'ল প্রসেনজিৎ চট্টোপাধ্যায় ও জয়া আহসান  অভিনীত ভারতীয় বাংলা চলচ্চিত্র। অতনু ঘোষ পরিচালিত সিনেমাটিতে প্রথমবার একসঙ্গে অভিনয় করছেন জয়া আহসান ও প্রসেনজিৎ চট্টোপাধ্যায়। ছবির অন্যান্য চরিত্রে রয়েছেন সুদীপা বসু, মিথুন দেবনাথ, সস্বতী সিনহা এবং শ্রীজাত বন্দ্যোপাধ্যায়। রবিবার  চলচ্চিত্রটি সন্দীপ আগরওয়াল প্রযোজনায়  ইকো এন্টারটেইনমেন্ট প্রাইভেট লিমিটেডের ব্যনারে ২০১৯ সালের ২৭ ডিসেম্বর ভারতে ৪৯ টি প্রেক্ষাগৃহে মোট ৫৮ টি শো'তে মুক্তি পায়।  ২০২০ সালের জানুয়ারী মাসের প্রথম সপ্তাহে ছবিটি বাংলাদেশ মুক্তি পাবে।  শ্রেষ্ঠাংশে   প্রসেনজিৎ চট্টোপাধ্যায়  জয়া আহসান  সুদীপা বসু  তথাগত বন্দ্যোপাধ্যায়  মিথুন দেবনাথ  সস্বতী সিনহা  শ্রীজাত বন্দ্যোপাধ্যায়  প্রচারণা ও মুক্তি   তথ্যসূত্র  বহিঃসংযোগ  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:অতনু ঘোষ পরিচালিত চলচ্চিত্র বিষয়শ্রেণী:ভারতীয় নাট্য চলচ্চিত্র
আফগানিস্তান চ্যাম্পিয়ন্স লিগ হল আফগানিস্তান ফুটবল ফেডারেশন পরিচালিত পুরুষদের জাতীয় স্তরের পেশাদার ক্লাব ফুটবলের সর্বোচ্চ লিগ। ২০২১ সাল থেকে এটি অনুষ্ঠিত হয়ে আসছে। এই প্রতিযোগিতার বিজয়ী দল মহাদেশীয় স্তরে এএফসি চ্যালেঞ্জ লিগ খেলার সুযোগ পেয়ে থাকে।   ইতিহাস  আফগান প্রিমিয়ার লিগের পরিবর্তে ২০২১ সালে আফগানিস্তান চ্যাম্পিয়ন্স লিগ প্রতিষ্ঠিত হয়। লিগে কাবুল, হেরাত এবং বলখের ১২টি ক্লাব ছিল।  দ্বিতীয় (২০২২) মৌসুমে, আবু মুসলিম ক্লাব ৪ পয়েন্টে পিছিয়ে থেকে অ্যাটাক এনার্জির পরে দ্বিতীয় স্থানে ছিল। ১২টি ক্লাবের মধ্যে এই দুটি ক্লাব কোনো পরাজয় ছাড়াই লিগ শেষ করেছিল। চ্যাম্পিয়ন্স লিগের খেলা চলাকালীন, অ্যাটাক এনার্জি এবং আবু মুসলিমের দল একে অপরের বিরুদ্ধে খেলে এবং এই ম্যাচটি ১–১ গোলে শেষ হয়।  ২০২৩ সালে আর্থিক সঙ্কটের কারণে লিগ অনুষ্ঠিত হয়নি, কারণ হিসেবে রাজনৈতিক পরিবর্তন এবং আফগান ফুটবলের মধ্যে তালেবানের উপস্থিতি, ফিফা বিধি লঙ্ঘন, এবং অবশিষ্ট তহবিল ২০২২ সালে শেষ হওয়ার পর ফিফা ২০২৩ সালের শুরু থেকে আফগানিস্তান ফুটবল ফেডারেশনের কাছে আর বাজেট না পাঠানো উল্লেখযোগ্য।  জানুয়ারি ২০২৪-এ, আফগানিস্তান ফুটবল ফেডারেশন ২০ এপ্রিল রমজানের পর লিগ ফিরিয়ে আনার ঘোষণা করেছিল। ২০২৪ মৌসুমে অ্যাটাক এনার্জি তাদের ১১ ম্যাচের সবকটি জিতে মৌসুমটি অপরাজিত থাকার পর তাদের টানা দ্বিতীয় শিরোপা জিতেছিল।  প্রতিযোগিতার বিন্যাস    প্রতিযোগিতা  চ্যাম্পিয়ন্স লিগে মোট ১২টি ক্লাব রয়েছে। একটি মৌসুমে প্রতিটি ক্লাব অন্যদের সাথে একবার খেলে (একটি একক রাউন্ড-রবিন পদ্ধতিতে হয়ে থাকে)। দলগুলো জয়ের জন্য তিন পয়েন্ট এবং ড্রয়ের জন্য এক পয়েন্ট পায়। হারের জন্য কোন পয়েন্ট দেওয়া হয় না। দলগুলিকে মোট পয়েন্ট, তারপর গোল পার্থক্য এবং তারপর মোট স্বপক্ষে গোল হিসাবে স্থান দেওয়া হয়। তখনও সমান হলে, দলগুলি একই অবস্থান দখল করেছে বলে মনে করা হয়। যদি চ্যাম্পিয়নশিপের জন্য বা রেলিগেশনের জন্য বা অন্যান্য প্রতিযোগিতার যোগ্যতার জন্য টাই হয়, একটি প্লে-অফ ম্যাচ র‌্যাঙ্ক নির্ধারণ করে।   এশিয়ান প্রতিযোগিতার জন্য যোগ্যতা  চ্যাম্পিয়ন দল এএফসি চ্যালেঞ্জ লিগ প্রতিযোগিতায় খেলার যোগ্যতা অর্জন করে।  অ্যাটাক এনার্জি পরবর্তী মৌসুমে এএফসি চ্যালেঞ্জ লিগ প্রতিযোগিতায় খেলার সুযোগ পেয়েছিল, কিন্তু প্লে অফ পর্বে কিরগিজস্তানের আবদিশ-আতা কান্তের কাছে পরাজিত হয়ে টুর্নামেন্ট থেকে ছিটকে যায়।   চ্যাম্পিয়ন  বছরচ্যাম্পিয়ন রানার্স-আপ সর্বোচ্চ গোলদাতা গোল২০২১  সোর্খ পোশন  ইস্তিকলালঅজানা২০২২  অ্যাটাক এনার্জি  আবু মুসলিম ২০২৩লিগ বাতিল২০২৪অ্যাটাক এনার্জিসোর্খ পোশনআহমদ নবী মুকদাস   বর্তমান ক্লাব  ২০২৪ মৌসুমে ১২টি ক্লাব খেলেছে:  ক্লাব অবস্থান খোরাসান এফসিফারিয়বএমজিএম খাদিমসারে পোলইস্তিকলাল এফসিকাবুলআবু মুসলিম এফসিফারাহমাইওয়ান্দ এফসিহেলমন্দওয়াহিদি এফসিপাকতিয়াএফসি সোর্খ পোশনহেরাতআইনো এফসিকান্দাহারমৌজ সাহেল এফসিবলখসারসাবজ ইয়াশলার এফসিফারিয়বঅ্যাটাক এনার্জি এসসিহেরাতআদালত ফারাহ এফসিফারাহ   সম্প্রচার  এপ্রিল ২০২৪-এ, আরিয়ানা টেলিভিশন নেটওয়ার্ক আফগানিস্তান ফুটবল ফেডারেশনের সাথে একটি চুক্তি স্বাক্ষর করে যার ফলে আফগানিস্তান চ্যাম্পিয়ন্স লিগের তৃতীয় মৌসুম আইনগতভাবে এবং একচেটিয়াভাবে সম্প্রচার করা হয়। লিগটি ভিক্টর এনার্জি ড্রিংক দ্বারা স্পনসর করা হয়েছিল।   তথ্যসূত্র    বহিঃসংযোগ   আরএসএসএসএফ.কম – আফগানিস্তান – চ্যাম্পিয়নদের তালিকা    বিষয়শ্রেণী:আফগানিস্তানের ফুটবল লিগ বিষয়শ্রেণী:এশিয়ার শীর্ষ স্তরের ফুটবল লিগ বিষয়শ্রেণী:২০২১-এ প্রতিষ্ঠিত
শঙ্কর রায় চৌধুরী (জন্মঃ সেপ্টেম্বর ৬, ১৯৩৭) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর প্রধান কর্মকর্তা হিসেবে ১৯৯৪ সাল থেকে ১৯৯৭ সাল পর্যন্ত ছিলেন। সেনাবাহিনীতে চাকরী ১৯৫৭ সালের ৯ জুন শঙ্কর রায় ভারতীয় সেনাবাহিনীর আর্মার্ড কোরের ২০তম ল্যান্সার্স রেজিমেন্টে কমিশন পান ২য় লেফটেন্যান্ট হিসেবে, তিনি প্রশিক্ষণরত ছিলেন ইন্ডিয়ান মিলিটারি একাডেমীতে। ১৯৬৫ সালের পাক-ভারত যুদ্ধে শঙ্কর চাম্ব-জুরিয়ান সেক্টরে কর্মরত ছিলেন এবং ১৯৭১ সালের যুদ্ধে তিনি পূর্ব পাকিস্তানের যশোর-খুলনা অঞ্চলে যুদ্ধ করেন। ১৯৭৪ সাল থেকে ১৯৭৬ সাল পর্যন্ত তিনি তার কমিশনের ইউনিট ২০তম ল্যান্সার্সের অধিনায়ক ছিলেন, এছাড়া তিনি ১৯৮০ সালের ডিসেম্বর মাস থেকে ১৯৮৩ সালের জুলাই মাস পর্যন্ত একটি স্বতন্ত্র সাঁজোয়া ব্রিগেডের কমান্ডার হিসেবে দায়িত্ব পালন করেন। ১৯৮৮ সালের মে মাসে তিনি একটি আর্মার্ড ডিভিশনের জেনারেল অফিসার কমান্ডিং হিসেবে নিয়োগ পান, এ পদে তিনি ১৯৯০ সালের মে পর্যন্ত বহাল ছিলেন। ১৯৯১ সালে তিনি জম্মু-কাশ্মীরের ১৬তম কোরের কমান্ডার নিযুক্ত হন লেফটেন্যান্ট-জেনারেল পদবীতে।  শঙ্কর ভারতীয় সেনাবাহিনীর প্রশিক্ষণসেবা সমূহের মহাপরিদপ্তরের জেনারেল অফিসার কমান্ডিং-ইন-চীফ (জিওসি-ইন-সি অব আর্মি ট্রেনিং কমান্ড) হিসেবে নিয়োগ পান ১৯৯২ এর আগস্টে। জেনারেল বি সি জোশীর স্থলাভিষিক্ত হিসেবে জেনারেল শঙ্কর পূর্ণ জেনারেল হিসেবে ১৯৯৪ সালের ২২ নভেম্বর ১৮তম সেনাপ্রধান হন। ১৯৯৭ সালের ৩০ সেপ্টেম্বর শঙ্কর ৪০ বছরের সামরিক জীবনের ইতি টানেন অবসরে গমন করে।  তথ্যসূত্র  বিষয়শ্রেণী:ভারতীয় জেনারেল বিষয়শ্রেণী:পশ্চিমবঙ্গের ব্যক্তি বিষয়শ্রেণী:১৯৩৭-এ জন্ম বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:কলকাতার সামরিক ব্যক্তি বিষয়শ্রেণী:সেনাবাহিনী প্রধান (ভারত) বিষয়শ্রেণী:জীবিত ব্যক্তি বিষয়শ্রেণী:বাঙালি ব্যক্তি
নগোমেতনি ক্লুব ভারাজদিন (, ; এছাড়াও ফুটবল ক্লাব ভারাজদিন, এফসি ভারাজদিন অথবা শুধুমাত্র ভারাজদিন নামে পরিচিত) হচ্ছে ভারাজদিন ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ২০১২ সালের ১লা জুলাই তারিখে প্রতিষ্ঠিত হয়েছে। এফসি ভারাজদিন তাদের সকল হোম ম্যাচ ভারাজদিনের স্তাদিওন আঞ্জেলকো খেরয়াভেৎসে খেলে থাকে; যার ধারণক্ষমতা হচ্ছে ১০,৮০০। বর্তমানে এই ক্লাবের ম্যানেজারের দায়িত্ব পালন করছেন সামির তোপলাক এবং সভাপতির দায়িত্ব পালন করছেন স্তিয়েপান সভেক। ক্রোয়েশীয় রক্ষণভাগের খেলোয়াড় মার্কো স্তোলনিক এই ক্লাবের অধিনায়কের দায়িত্ব পালন করছেন।  তথ্যসূত্র  বহিঃসংযোগ     বিষয়শ্রেণী:ফুটবল ক্লাব ভারাজদিন বিষয়শ্রেণী:ক্রোয়েশীয় প্রথম ফুটবল লীগের ক্লাব বিষয়শ্রেণী:ক্রোয়েশিয়ার ফুটবল ক্লাব বিষয়শ্রেণী:২০১২-এ ক্রোয়েশিয়ায় প্রতিষ্ঠিত বিষয়শ্রেণী:২০১২-এ প্রতিষ্ঠিত ফুটবল ক্লাব
লাল ঝান্ডা দল ('রেড ফ্ল্যাগ গ্রুপ') ছিল ভারতের পশ্চিমবঙ্গের একটি কমিউনিস্ট সংগঠন। এটি বেশ কয়েকটি মাওবাদী স্প্লিন্টার গ্রুপের মধ্যে একটি যা পশ্চিমবঙ্গে ১৯৬০-এর দশকের শেষ এবং ১৯৭০-এর দশকের শুরুতে সক্রিয় ছিল। নেতৃত্বে ছিলেন স্বদেশ মিত্র।Johari, J. C. Naxalite Politics in India. Delhi: Research Publications, 1972. p. 73Roy, Manabendra Nath. The Radical Humanist, Vol. 36. Maniben Kara, 1972. p. 27Jawaid, Sohail. The Naxalite Movement in India: Origin and Failure of the Maoist Revolutionary Strategy in West Bengal, 1967-1971. New Delhi: Associated Pub. House, 1979. p. 94Pandey, Sachchidanand. Naxal Violence: A Socio-Political Study. Delhi: Chanakya Publications, 1985. p. 68United Asia, Vol. 23. United Asia, 1971. p. 55Grover, Verinder. Party System and Political Parties. New Delhi: Deep & Deep, 1989. p. 464Singhvi, L. M., Subhash C. Kashyap, and J. P. Sharma. Indian Political Parties: Programmes, Promises, and Performances. Delhi: Research [Publications in Social Sciences, for] the Institute of Constitutional and Parliamentary Studies, 1971. p. 98Roy, Asish Kumar. The Spring Thunder and After: A Survey of the Maoist and Ultra-Leftist Movements in India, 1962-75. Calcutta: Minerva, 1975. p. 233The Institute for Defence Studies and Analyses Journal, Vol. 7. The Institute, 1974. p. 54 স্বদেশ মিত্র কলকাতায় ভারতের কমিউনিস্ট পার্টি (মার্ক্সবাদী) এর একজন নেতা ছিলেন, কিন্তু তিনি একটি বিরোধী প্রবণতা ('রাষ্ট্র বলশেভিক কোর' বা 'সূর্য সেন গ্রুপ') এর অংশ হয়েছিলেন। মিত্র যে বলশেভিক মূল প্রবণতার সাথে যুক্ত ছিলেন তা উত্তরবঙ্গের মৌলবাদীদের সাথে যোগাযোগ বজায় রেখেছিল (যা নকশালবাড়ি বিদ্রোহ শুরু করেছিল)।Basu, Pradip. Towards Naxalbari (1953-1967): An Account of Inner-Party Ideological Struggle. Calcutta: Progressive Publishers, 2000. pp. 48, 83, 93Rao, M. S. A. Peasant and Backward Classes Movements. New Delhi: South Asia Books, 1979. p. 24   তথ্যসূত্র   বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:পশ্চিমবঙ্গের বিলুপ্ত রাজনৈতিক দল
__NOTOC__ ৬৪ জুলীয় বর্ষপঞ্জীর একটি অধিবর্ষ যেটি রবিবার দিয়ে শুরু। সেই সময়ে এই বছর বাসসাস ও ক্রাসসাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১৭ বছর; রোম প্রতিষ্ঠার বছর)। এই বছরকে ৬৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু   সেইন্ট পল (পূর্ববর্তী তারিখ) (জ. ৫)।  ইন লিথুয়া, চীনের সম্রাজ্ঞী (জ. ৫)।   তথ্যসূত্র   als:60er#64  বিষয়শ্রেণী:৬৪
thumb|Martin van Maele'র ছাপচিত্র Francion 15 উন্মুক্ত প্রকৃতিতে শৃঙ্গার   শৃঙ্গার বা পূর্বরাগ () হল যৌনসঙ্গমের পূর্বে দুই বা ততোধিক ব্যক্তির এমন কিছু মানসিক ও শারীরিক ক্রিয়াকলাপ যৌন চাহিদাকে বাড়িয়ে দেয়।foreplay cambridge.org আবার অনেকে শৃঙ্গার করার পর যৌন সঙ্গম করে না। এটা একান্তই তাদের ইচ্ছার উপর নির্ভর করে। শৃঙ্গার সঙ্গীদের মাঝে সম্পর্কের ঘনিষ্ঠতা বাড়ায় এবং তাদের মাঝে বিশ্বাস ও আত্মবিশ্বাস বাড়ায়। যৌন চাহিদা মানুষের মৌলিক চরিত্রের একটা দিক। এটি একজন হতে অন্যজনে ছড়ায়। বাতসায়নের কামসূত্রে নানাবিধ শৃঙ্গার-এর বর্ণনা আছে। মুখমৈথুন বা মুখে শিশ্ন প্রবিষ্টকরণ, যোনী বা পায়ুপথে আঙ্গুলি চালনা ইত্যাদি শৃঙ্গারের অন্তর্ভূত।  যোনী চোষণ, লিঙ্গ চোষণ ইত্যাদি সংগীনীর কামনা বাড়িয়ে দেয়।Foreplay Tricks To Improve Your Sexual Relations: Deep kissing  Retrieved on 2010-02-18 আধুনিক যুগে শৃঙ্গার একটি স্বতন্ত্র যৌনতা হিসেবে ব্যবহৃত হয়।   শৃঙ্গারের বিভিন্ন ধাপ  thumb|নারীর পশ্চাতে চুম্বনের মাধ্যমে শৃঙ্গার  শ্রবণ (পরস্পরের বোঝাপড়ামূলক কথা শোনা, যাতে ভুল বোঝাবুঝি ঘটার সম্ভাব্যতা কমে।)  ছুঁয়ন/ষ্পর্শণ (সর্বাঙ্গাবরক ত্বকের শীর্ষ থেকে গভীরতল স্পর্শ নির্ভর যাবতীয় ক্রিয়াদি।)  দেখন/দর্শন (সমাদরে প্রশংসাসূচক পারস্পরিক দেখাদেখি।)  স্বাদন (ওষ্ঠাধর-জিভ-মুখ সমন্বয়ে সম্ভোগ্য/সম্ভোগ্যার অঙ্গাদি ঘর্ষণ-চুমন-লেহন-মেহন)  শৃঙ্গার এক ব্যক্তির সাথে অন্য কোন ব্যক্তির থেকে যে অন্য ব্যক্তির সঙ্গে যৌন কার্যকলাপ জড়িত একটি বাসনা ইঙ্গিত দিয়ে শুরু করতে পারে। যে কোনও কর্ম যা যৌন কামনা তৈরি করে, সুদ, উদ্দীপনা বা যৌন সঙ্গীর মধ্যে উত্তেজিত হতে পারে, শৃঙ্গার গঠন করতে পারে যৌন ইচ্ছা একটি ইঙ্গিত শারীরিক অন্তরঙ্গতা, যেমন চুম্বন, স্পর্শ, আড়ম্বরপূর্ণ অঙ্গভঙ্গি বা অংশীদার নিরব করা হতে পারে। মানসিক প্রবৃত্তি এছাড়াও যৌন আগ্রহ তৈরি করতে পারে, যেমন ফ্লার্ট করা, কথোপকথন, ফিসফিস বা আদরমূলক টিজিং। উদাহরণস্বরূপ, এটি একটি অ-শারীরিক অঙ্গভঙ্গি হতে পারে যা যৌন প্রাপ্যতা নির্দেশ করে। যৌন আগ্রহকে নগ্নতা দ্বারা নির্দেশিত এবং তৈরি করা যেতে পারে, যেমন একজন অংশীদার স্ট্রিপিং, বা যৌনতাপূর্ণ পোশাক পরে, অথবা রোমান্টিক, ঘনিষ্ঠ, বা নিছক যৌন বায়ুমণ্ডল তৈরির মাধ্যমে। কামোদ্দীপক অঙ্গপ্রত্যঙ্গ এর ম্যানুয়াল বা মৌখিক স্পর্শকাতর যৌন আগ্রহকে মুখ, স্তন, পেট, নিতম্বের একটি ঘনিষ্ঠ চুম্বন হিসাবে উল্লেখ করতে পারে। ব্যাক এবং ভিতরের জাং গুলি বা শরীরের অন্যান্য এলাকায়। একটি উৎসাহী বা ফরাসি চুম্বন সাধারণত যৌন আগ্রহ নির্দেশ করে, একটি অংশীদার পোশাক কোন অপসারণ কোন হিসাবে।  তথ্যসূত্র  বিষয়শ্রেণী:মানব যৌনতা বিষয়শ্রেণী:মানব যৌনাচার বিষয়শ্রেণী:যৌনক্রিয়া
২০২৩ নেপাল ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৯শ পর্ব যা ২০২৩ সালের ফেব্রুয়ারি মাসে নেপালে অনুষ্ঠিত হয়। সিরিজটি ছিল নামিবিয়া, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।  দলীয় সদস্য  খেরহার্ট এরাসমাস (অধি.) (উই.)  ইয়ান নিকোল লফটি-ইটন (উই.)  ইয়ান ফ্রাইলিংক  কার্ল বারকেনস্টক  জশুয়ান জুলিয়াস (উই.)  জেন গ্রিন (উই.)  তাংগেনি লুংগামেনি  পিকি ইয়া ফ্রঁস  বার্নার্ড স্‌খোলৎজ  বেন শিকোংগো  মাইকেল ফন লিংএন  রুবেন ট্রুম্পেলমান  লো-আন্দ্রে লাউরেনস (উই.)  শন ফুশে রোহিত কুমার পৌডেল (অধি.)  আসিফ শেখ  (উই.)  করণ খত্রী ক্ষেত্রী  কুশল ভুর্তেল  কুশল মল্ল   গুলশান ঝা  জ্ঞানেন্দ্র মল্ল (উই.)  দীপেন্দ্র সিং আইরি  ভীম সার্কী  ললিত রাজবংশী  সন্দীপ জোরা  সন্দীপ লামিছানে  সূর্য তামাং  সোমপাল কামি  রিচার্ড বেরিংটন (অধি.)  ম্যাথু ক্রস (সহ-অধি.) (উই.)  কাইল কুটজার  ক্রিস গ্রিভস  ক্রিস সোল   ক্রিস্টোফার ম্যাকব্রাইড  জর্জ মানসি  জ্যাক জারভিস  টমাস ম্যাকিনটশ (উই.)  ব্র্যান্ডন ম্যাকমালেন  মাইকেল লিস্ক  মার্ক ওয়াট  লিয়াম নেলর  সাফইয়ান শরিফ  হামজা তাহির নেপাল দলে অর্জুন সউদ, আরিফ শেখ, প্রতিশ ঘর্তী ক্ষেত্রী ও মৌসম ঢকালকে রিজার্ভ খেলোয়াড় হিসেবে রাখা হয়।  সূচি ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   বিষয়শ্রেণী:২০২৩-এ নেপালি ক্রিকেট বিষয়শ্রেণী:২০২৩-এ নামিবীয় ক্রিকেট বিষয়শ্রেণী:২০২৩-এ স্কটিশ ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা নেপাল
'আলি পাশা ইবনে আবদুল্লাহ ইবনে মুহাম্মাদ (    ;   , ‘Alī Bāshā ; ১৮৫৯ –১৯৪১)  আউন বংশের একজন শরিফ ছিলেন। তিনি ১৯০৫ সাল থেকে ১৯০৮ সাল পর্যন্ত তরুণ তুর্কি বিপ্লবে ক্ষমতাচ্যুত না হওয়া পর্যন্ত মক্কার আমির এবং শরীফ হিসেবে দায়িত্ব পালন করেছিলেন।  ১৮৭৭ সালে তার বাবা শরীফ আবদুল্লাহ পাশার মৃত্যুর পর তাকে এবং তার চাচাতো ভাই শরীফ হুসাইন ইবনে আলীকে পাশার  পদমর্যাদা দেওয়া হয়।  তিনি তার চাচা শরীফ আউন-আর-রফিককে সহায়তা করেছিলেন। তার চাচা ১৮৮২ থেকে ১৯০৫ সাল পর্যন্ত আমির হিসেবে দায়িত্ব পালন করেছিলেন। ১৯০৫ সালের জুলাই মাসে আউন-রফিকের মৃত্যু হলে হেজাজের ওয়ালি আহমেদ রাতিব পাশা ইস্তাম্বুলে সিদ্ধান্ত না আসা পর্যন্ত শরীফ আলীকে ভারপ্রাপ্ত আমির নিযুক্ত করেন।  ইস্তাম্বুলে বসবাসকারী তিনজন শরিফ আমিরের প্রার্থী হিসেবে সুলতানের কাছে তাদের নাম জমা দেন। তারা হলেন: শরিফ হুসেন, শরিফ আবদ আল-ইলাহ এবং প্রতিদ্বন্দ্বী জায়েদ পরিবারের শরিফ আলী হায়দার। রফিকের ছোট ভাই আবদুল্লাহ আউন পরিবারের জ্যেষ্ঠ সদস্য ছিলেন। কিন্তু সুলতান আবদুল হামিদ শরীফ আলীকে আমির হিসেবে নিয়োগ দেন এবং তাকে উজির ও মুশির পদে উন্নীত করেন।  অক্টোবরের মাঝামাঝি তার নিয়োগের টেলিগ্রাফ আসে। আর লিখিত ফরমান (ইরাদে) ২ রমজান ১৩২৩ হিজরি (৩১ অক্টোবর ১৯০৫) তারিখে জারি হয়। তবে তার আনুষ্ঠানিকভাবে আমির হিসেবে অভিষেক হয় ১৯০৮ সালের এপ্রিলে।  ১৯০৮ সালের জুলাই মাসে তরুণ তুর্কি বিপ্লব ১৮৭৬ সালের অটোমান সংবিধান পুনর্বহাল করে। হেজাজে শরীফ আলী এবং আহমেদ রাতিব পাশা নতুন শাসনব্যবস্থার বিরোধিতা করেছিলেন এবং সংবিধান ঘোষণা বিলম্বিত করেছিলেন। তায়েফে কিছু লোককে সংবিধান নিয়ে আলোচনা করতে দেখে আলি তাদের বেত্রাঘাতের নির্দেশ দেন। ৭ আগস্ট আহমেদ রাতিবকে তার পদ থেকে বরখাস্ত করা হয় এবং জেদ্দায় পাঠানো হয়। সেখানে ঐক্য ও প্রগতি সমিতির সামরিক কর্মকর্তারা তাকে গ্রেপ্তার করেন এবং তার সম্পত্তি বাজেয়াপ্ত করা হয়। আলী ভারপ্রাপ্ত ওয়ালি হন। তাকে তায়েফের ব্যারাকে নিয়ে গিয়ে সংবিধান মেনে নেওয়ার জন্য বাধ্য করা হয়। তাকে কুরআনের শপথ করানো হয় যে তিনি সংবিধানের আইন মেনে চলবেন। একই সঙ্গে তাকে প্রকাশ্যে অপমান করা হয়। সেখানে তাকে ঘোষণা করতে হয় যে তিনি একজন দাস, সৈনিক ও বেদুইনের সমান আইনি অধিকারভুক্ত। সেপ্টেম্বরের শেষের দিকে নতুন নিযুক্ত কাজিম পাশা আসার আগ পর্যন্ত তিনি ভারপ্রাপ্ত ওয়ালি হিসেবে দায়িত্ব পালন করেন।  কাজিম আসার পর শরিফ আলী তায়েফে থাকেন এবং মক্কায় আসতে ওয়ালির অনুরোধ প্রত্যাখ্যান করেন। কাজিম পাশা মনে করেন যে, শরীফ আলী সংবিধান মেনে চলতে অনিচ্ছুক। তাই তাকে পদ থেকে সরানোর পরামর্শ দেন। ১৯০৮ সালের অক্টোবরে তাকে বরখাস্ত করা হয় এবং আহমেদ রাতিবের মতো তার উপর আক্রমণ এড়াতে শীঘ্রই হেজাজ ত্যাগ করার নির্দেশ দেওয়া হয়।  তবে তিনি বিদায় নিতে বিলম্ব করছিলেন। ১৯০৯ সালের এপ্রিলে শরীফ হুসেন তাকে অপসারণের জন্য দাবি জানান।  আলী মক্কা ত্যাগ করেন এবং ব্রিটিশ শাসনের অধীনে কায়রোতে বসতি স্থাপন করেন। সেখানে তিনি ১৯৪১ সালে তাঁর মৃত্যুর আগ পর্যন্ত বসবাস করেন।    তথ্যসূত্র   বিষয়শ্রেণী:মক্কার শরিফ বিষয়শ্রেণী:উসমানীয় আরব বিষয়শ্রেণী:২০শ শতাব্দীর আরব ব্যক্তি বিষয়শ্রেণী:১৯শ শতাব্দীর আরব ব্যক্তি বিষয়শ্রেণী:১৯৪১-এ মৃত্যু বিষয়শ্রেণী:১৮৫৯-এ জন্ম
থাম্ব|স্বাক্ষরিত, কুশিম কুশিম হল এখন পর্যন্ত পরিচিত কোনো নামের সর্বপ্রথম লিখিত উদাহরণ। "কুশিম" নামটি কুশিম ফলকে পাওয়া যায়। যেগুলি উরুক যুগের (আনু. ৩৪০০-৩০০০ বিসি) এক ধরনের মৃত্তিকা ফলক যা যবের লেনদেন নথি করতে ব্যবহৃত হত। নামটি কোনো ব্যক্তি বা সরকারি কর্মচারীর সাধারণ বৈশিষ্টসূচক উপাধি বা কোনো প্রতিষ্ঠানকে বোঝায় কিনা তা অনিশ্চিত।  উরুক যুগের ফলক প্রাচীন সুমেরীয় শহর উরুকে লেখালেখি ছিল সময়সাপেক্ষ এবং সেই সময়ে সাক্ষরতা সম্ভবত সীমিত ছিল। তাই, মূলত প্রয়োজনীয় নথি রাখার জন্য লেখালেখি ব্যবহৃত হত। "কুশিম ফলক" হল একটি মৃত্তিকা ফলক যা বাণিজ্য লেনদেনের বিবরণ দেয় এবং রিবাস রচণার প্রথম উদাহরণগুলির মধ্যে একটি। এতে লেখা ছিল "২৯,০৮৬ পরিমাপ বার্লি ৩৭ মাস কুশিম।" এটি "কুশিম" দ্বারা স্বাক্ষরিত হিসাবে ব্যাখ্যা করা যেতে পারে। , কুশিমের নাম সেই সময়কাল থেকে ১৮টি পৃথক মৃত্তিকা ফলকে উপস্থিতির জন্য পরিচিত ছিল।  উরুক যুগের আরেকটি মাটির ফলক যা প্রায় ৩১০০ খ্রিস্টপূর্বাব্দের নামগুলিকে বৈশিষ্ট্যযুক্ত করে যেখানে একজন ক্রীতদাস মালিক (গাল-সাল) এবং গাল-সালের দুই ক্রীতদাসের নাম রয়েছে (এন-প্যাপ এক্স এবং মহিলা সুক্কলগির)। এই ফলকটি সম্ভবত কুশিম ফলকের এক বা দুই প্রজন্মের পরে তৈরি হয়েছিল।  পরিচয় কুশিম নামটি কোনো ব্যক্তি বা সরকারি কর্মচারীর সাধারণ বৈশিষ্টসূচক উপাধি ছিল বলে মনে করা হয়। কীলকাকার লিখন পদ্ধতিতে "KU" এবং "ŠIM" অক্ষরের খুব বেশি প্রেক্ষাপটে উপস্থাপন করা হয়নি, তাই এই ধরনের চিহ্নের সংমিশ্রণগুলি একজন ব্যক্তি, ব্যক্তির কর্মস্থল বা একটি সম্পূর্ণ প্রতিষ্ঠানকে নির্দেশ করে কিনা তা নির্ধারণ করা কঠিন। কুশিম মূলত বার্লি উৎপাদন ও সংরক্ষণের জন্য নিয়োজিত ছিল। কিছু ফলকে বার্লি বিতরণের জন্য বিভিন্ন কর্মকর্তার কাছ থেকে বিভিন্ন ঋণ নেয়া হয়, যার বিপরীতে কুশিমের দায় পরিশোধের জন্য একক জমা হিসাবে যোগ করা হয়। তুলনামূলকভাবে একটি সহজ হিসাব দেখায় যে বিপরীতে তিনজন আধিকারিককে বিভিন্ন পরিমাণে বার্লি চার্জ করা হয়েছে, যখন কুশিমকে অরপদিকে কর্মকর্তাদের বিতরণ করা মোট পরিমাণের জন্য জমা করা হয়েছিল। যাইহোক, একে বিপরীতটি কুশিমের বিবরণ হিসাবেও ব্যাখ্যা করা যেতে পারে।  তথ্যসূত্র  আরও পড়ুন        বহিঃসংযোগ  MS 1717: Beer production at the Inanna Temple in Uruk in the Schøyen Collection  MSVO 3, 29 at the Cuneiform Digital Library Initiative  Tablets containing Kushim at the Cuneiform Digital Library Initiative  বিষয়শ্রেণী:মৃত্তিকা ফলক বিষয়শ্রেণী:সুমেরীয় জাতি বিষয়শ্রেণী:হিসাববিজ্ঞানের ইতিহাস বিষয়শ্রেণী:উরুক যুগ
রাগমোচন নিয়ন্ত্রণবাড়ানো, বিশাল, প্রচণ্ড উত্তেজনা, স্টিভ এবং Vera Bodansky, (2000), পৃ. 91, 92, 94-98, . হচ্ছে একটি যৌন কৌশল যা একা বা স্ত্রীর সঙ্গে চর্চা করা যায় এবং এই কৌশলটিতে যৌন উত্তেজনার শীর্ষবিন্দু-তে না পৌঁছে কিছু সময়ের জন্য প্রচুর যৌন উত্তেজনা সৃষ্টি করতে হয়। এভাবে রাগমোচনকে বিলম্বিত করে সঙ্গমের সময় বৃদ্ধি করা যায়।  পুরুষরা যখন এই কৌশলটি চর্চা করে, তখন এই রাগমোচন নিয়ন্ত্রণ করার ফলে তারা সরাসরি যৌন উত্তেজনা উপভোগ করতে পারে; কিন্তু যেহেতু বীর্যপাত হয় না, তাই পুরুষরা কোন বিরতি ছাড়াই যৌন উত্তেজনা উপভোগ করতে পারে। দীর্ঘক্ষণ ধরে রাগমোচন করার ফলে যখন কোন পুরুষ বীর্যপাত করে তখন তার যৌন উত্তেজনা অনেক বেশি হয়ে থাকে এবং তার আনন্দও অনেক বেশি হয়ে থাকে।  যেহেতু রাগমোচন নিয়ন্ত্রণ অনেক বেশি যৌন সংবেদনশীলতা জাগায়, তাই পুরুষ নিজেকে যৌন উত্তেজনার মধ্যে বেশিক্ষণ রাখতে পারে। এর ফলে পুরুষ যৌন সঙ্গমের সময় তার স্ত্রী যতক্ষণ না যৌন-সুখের শীর্ষে পৌঁছে, ততক্ষণ পর্যন্ত সঙ্গম চালিয়ে যেতে পারে।   সঙ্গীর সাথে সঙ্গমের সময়  যখন পুরুষ তার সঙ্গী অর্থাৎ স্ত্রীর সাথে সঙ্গমে লিপ্ত থাকবে, তখন পুরুষ সঙ্গমের যেই মুহূর্তে যৌন উত্তেজনার চরম পর্যায়ে পৌঁছাবে, ঠিক সেই মুহূর্তে পুরুষ তার লিঙ্গ-চালনা বন্ধ করে দিবে বা লিঙ্গটিকে যোনির ভেতর থেকে বের করে আনবে, যাতে করে অধিক উত্তেজনার সৃষ্টি না হয়। অল্প কয়েক মুহূর্তের মধ্যেই শিশ্ন স্বাভাবিক অবস্থায় ফিরে আসবে এবং শিশ্নকে আবার দ্রুত উত্তেজিত করা সম্ভব হবে। এভাবে বেশ কয়েকবার শিশ্নকে এরকম উত্তেজিত ও স্তিমিত করতে হবে এবং এক পর্যায়ে দেখা যাবে যে যৌন উত্তেজনা আগের চেয়ে অনেক বেশি শক্তিশালী ও আনন্দদায়ক হয়ে উঠেছে।    হস্তমৈথুনের সময়  thumb|হস্তমৈথুন হস্তমৈথুনের সময় রাগমোচনকে অনেক সহজে নিয়ন্ত্রণ করা সহজ হয়ে উঠে, এটা অনেক বিশেষজ্ঞের মতামত। কারণ এতে যৌন-সঙ্গীর সাহায্যের প্রয়োজন হয় না। হস্তমৈথুনের দ্বারা শিশ্নকে উত্তেজিত করতে করতে বীর্যপাতের পূর্বেই আগমুহুর্তে হস্তমৈথুন বন্ধ করে দিবে। হস্তমৈথুনকারী নিজেই বুঝতে পারবে যে, তার যৌন উত্তেজনা শীর্ষবিন্দুতে পৌঁছাচ্ছে কিনা অর্থাৎ বীর্যপাতের দিকে গড়াচ্ছে কিনা। এভাবে সপ্তাহে দুই বা তিন দিন করে রাগমোচন নিয়ন্ত্রণ করলে পরবর্তীতে নারী-সঙ্গমের সময় আলাদা করে এটি করার প্রয়োজন পড়বে না; আপনাআপনিই রাগমোচন বিলম্বিত হয়ে দীর্ঘক্ষণ সঙ্গম করা সম্ভব হবে।   তথ্যসূত্র   বিষয়শ্রেণী:হস্তমৈথুন বিষয়শ্রেণী:যৌনক্রিয়া বিষয়শ্রেণী:রাগমোচন